Κέικ με γλυκό κόκκινο κρασί
Ένα πολύ νόστιμο κέικ, με άρωμα κανέλας, αφράτο και μαλακό.
200 γρ. βούτυρο       , 200 γρ. (1 κούπα) ζάχαρη, 4 αυγά , 1 κάψουλα σκόνη βανίλιας, 1 κουτ. γλυκού κανέλα (σκόνη), 1/2 κούπα κόκκινο γλυκό κρασί, 40 γρ. (1/3 κούπας) κακάο, 10 γρ. (1/2 φακελάκι) μπέικιν πάουντερ, 250 γρ. (2 κούπες) αλεύρι, βούτυρο και κακάο για τη φόρμα, 150 γρ. (1 + 1/4 κούπας) άχνη , 2-3 κουτ. σούπας κόκκινο κρασί της αρεσκείας μας
Για το κέικ με γλυκό κόκκινο κρασί, προθερμαίνουμε τον φούρνο στους 180°C.Χτυπάμε στο μίξερ  το βούτυρο με τη ζάχαρη μέχρι να αφρατέψουν. Προσθέτουμε ένα ένα τα αυγά, τη βανίλια και την κανέλα, χτυπώντας καλά.Σε ένα μπολ ανακατεύουμε καλά το κρασί με το κακάο, να μη μείνουν σβόλοι. Το αδειάζουμε στο προηγούμενο μείγμα. Προσθέτουμε λίγο λίγο το αλεύρι και το μπέικιν πάουντερ και χτυπάμε σε χαμηλή ταχύτητα μέχρι να ενσωματωθούν. Βουτυρώνουμε μια μακρόστενη φόρμα και την πασπαλίζουμε με κακάο. Αδειάζουμε το μείγμα και ψήνουμε για 50 λεπτά (δοκιμάζουμε με μαχαίρι ή οδοντογλυφίδα, για να δούμε αν ψήθηκε). Αφήνουμε να κρυώσει και ξεφορμάρουμε.  Βάζουμε την άχνη σε ένα μπολ και προσθέτουμε το κρασί λίγο λίγο, ανακατεύοντας, μέχρι να γίνει ένα στεκούμενο γλάσο. Περιχύνουμε πάνω από το κέικ και σερβίρουμε.
Αλεύρι (ζύμες),Αυγά,Κρασί,Κεράσματα